text: баймырза ақмола облысының біржан сал ауданындағы ауыл, баймырза ауылдық округі орталығы. іргесі 1932 жылы қаланған. аудан орталығы степняк қаласының оңтүстігінде 65 км жерде, селеулі шөпті дала белдемінде орналасқан. 1999 жылы тұрғындар саны 639 адам (332 ер адам және 307 әйел адам) болса, 2009 жылы 480 адамды (240 ер адам және 240 әйел адам) құрады. ауылда фермер шаруашылықтары, акционерлік қоғам жұмыс істейді. баймырзада машина-трактор жөндеу шеберханасы, мектеп, аурухана бар. тұрғындары аудан орталығымен және басқа елді мекендермен автомобиль жолы арқылы қатынасады.